હવે એમ માની લઇએ કે કોઇ એક એવી સત્તા તો છે કે જે આ તમામ વ્યવશ્થાઓને માટે જવાબદાર છે, તો એ સત્તા કેવી હોઇ શકે તે દરેક ધર્મગ્રંથકારે પોતપોતાની બુદ્ધિ અને સંજોગો પ્રમાણે કલ્પ્યું અને તેને વિવિધ નામ આપ્યાં. પછી આગળ ઉપર તે દરેકની પાછળ ઉભા થયેલા કોઇ કોઇ શઠ અને ચાલાક લોકોએ આ પરિકલ્પનાને પોતાના કાયમી ફાયદામાં ઢાળી અને લોકો પર પ્રભુત્વ ધરાવવાની તક જોઇ, અને તે મૂજબ તેમાં સુધારા-વધારા પણ કર્યા. સરવાળે ભયનું નામ ઇશ્વર થઇ ગયું ! (કેવી દૂર્દશા થઇ !)